Pacita Abad

Si Pacita Abad (Oktobre 5, 1946 – Desyembre 7, 2004)  namundag sa Basco, Batanes, sarong sadit na isla sa bandang pinaka'amnayan kan Filipinas, na harani sa Taiwan. An karera niyang tolong polong taon nin pagpintura nagpoon kan siya nagpaAmerika sa pagkua nin adal doktorado. Saiya nang pig'eksibit an saiyang obra sa lampas 200 na museo, mga galeriya asin iba-ibang lugar, kabali na diyan an 75 solong eksibit sa iba-ibang parte kan kinaban. Masabi pa, an saiyang obra nakasabit na sa mga publikong lugar, sa mga bidang nin mga korporasyon asin sa mga pribadong kuleksyon sa arte sa sobrang pitong polong nasyon.

Mga obra

An mga pinintura niyang amay kan saiyang karera manongod sa mga tawo na ilinadawan sa sosyo-politikal na kamugtakan asin man kan mga maskarang hitsurang pansuanoy. May serye man na dapit sa mga tagbo' sa irarom nin dagat, mga burak tropikal, asin manongod sa kahayopan sa kadlagan, alagad, an kadakulan kan pintura ni Abad iyo an mga kadamotan niyang pntura naglaladawan nin maraborab, buhay na buhay na obrang abstract na dakul kaini nakapintura sa haralakbangon na canvas. Totoo nagamit man siyang papel, metal, sinalsag na ubak, ceramic asin salming na pipinturahan. Si Abad nagmukna nin sobra 4,500 na obrang guhit.

mga gawad asin pagbisto

"Parangal for Pacita Abad" - para sa pagbisto sa artista, National Museum of the Philippines, Enero 2005
"Art in Embassies - Indonesia", United States Department of State, Septyembre 2001
"Pamana Ng Pilipino Award" , iginawan kan Presidente kan Pilipinas, Manila, Hunyo 2000
"Plaque of Recognition to Pacita B. Abad, Ivatan Painter, Internationally Acclaimed Artist", hali sa Probinsiya kan Batanes, 2000
"Eighth Annual Mayor's Arts Awards", one of the finalists, Washington, DC, Septyembre 1998
"Filipina Firsts", iginawad kan Philippine American Foundation sa Manila asin Washington, D.C., Hunyo 1998
"Likha Award",  hunyo 1998
"Art in Embassies - Philippines", United States Department of State, February 1996
"Excellence 2000 Awards for the Arts", iginawad kan U.S. Pan Asian American Chamber of Commerce sa Washington, D.C. (Website www.uspaacc.com), Mayo 1995
New York State Council on the Arts Grant for Visiting Artists Program at Amuan, 1993
"Gwendolyn Caffritz Award", iginawad kan Washington, D.C. Commission for the Arts, hunyo 1992
"Mid-Atlantic Arts Regional Fellowship", USA, Hunyo 1992
"D.C. Commission on the Arts Award", Hunyo 1990
"MetroArt II Award: Six Masks from Six Continents", para sa 5 mural sa Metro Center, Washington, D.C., Hunyo 1990
"National Endowment for the Arts", Visual Arts Fellowship, 1989 hanggang 1990, hunyo 1989
"D.C. Commission on the Arts Award", Hunyo 1989
"TOYM Award" para sa Most Outstanding Young Artist kan Pilipinas, Hunyo 1984

Toltolan 

Mga Filipinong pintor